KĖDAINIŲ RAJONO VIETOS VEIKLOS GRUPĖS VIETOS PROJEKTŲ ATRANKOS KOMITETO 2020 M. SAUSIO 28 D.POSĖDŽIO

PROTOKOLO DĖSTOMOJI DALIS

2020 m. sausio 28 d.Nr. PAK-8

Kėdainiai

**Posėdis vyko** – 2020 m. sausio 28 d. 16:00 val.

**Posėdžio pirmininkas** – Šarūnas Šiušė, Kėdainių rajono vietos veiklos grupės valdybos pirmininkas.

**Posėdžio sekretorius** – Aušra Vaidotienė, Kėdainių rajono vietos veiklos grupės pirmininkė / projekto vadovė.

**Dalyvavo:**

1. Marius Augustinavičius (verslas).
2. Alvydas Ardavičius (vietos valdžia).
3. Sandra Barzdienė (pilietinė visuomenė).
4. Virginija Cukanovienė (pilietinė visuomenė).

5. Jūratė Jodeikienė (verslas).

6. Andrius Vilčiauskas (pilietinė visuomenė).

7. Nijolė Naujokienė (vietos valdžia).

8. Albinas Počiulpas (pilietinė visuomenė).

9. Šarūnas Šiušė (verslas).

10. Rasa Kuznecova (pilietinė visuomenė)

**Kvorumas yra** (posėdyje dalyvauja 10 (dešimt) iš 12 (dvylikos), t. y. ne mažiau kaip 2/3 vietos projektų atrankos komiteto narių).

**Darbotvarkė:**

1. Dėl UAB „Sklandus sprendimas“ vietos projekto „UAB „Sklandus sprendimas“ verslo pradžia“ (Nr. KĖDA-LEADER-3A-D-8-1-2019), pateikto pagal VPS priemonės „Investicijos į materialųjį turtą“ veiklos sritį „Parama žemės ūkio produktų perdirbimui, rinkodarai ir (arba) plėtrai“ (kodas LEADER-19.2-4.2).
2. Dėl Asociacijos Surviliškio bendruomenė vietos projekto „Kėdainių kultūros centro Surviliškio skyriaus pastato energetinio efektyvumo didinimas“ (Nr. KĖDA-LEADER-5C-I-8-2-2019), pateikto pagal VPS priemonę „Efektyvus išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER-19.2-SAVA-5).
3. Dėl Visuomeninės organizacijos Kalnaberžės bendruomenė vietos projekto „Šilti namai – tikri namai!“ (Nr. KĖDA-LEADER-5C-I-8-3-2019), pateikto pagal VPS priemonę „Efektyvus išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER-19.2-SAVA-5).
4. Dėl Šventybrasčio bendruomenės centro vietos projekto „Šventybrasčio bendruomenės namų atnaujinimas“ (KĖDA-LEADER-5C-I-8-4-2019), pateikto pagal VPS priemonę „Efektyvus išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER-19.2-SAVA-5).
5. Dėl Devynduonių kaimo bendruomenės vietos projekto „Devynduonių kaimo bendruomenės patalpų energetinio efektyvumo didinimas“ (KĖDA-LEADER-5C-I-8-5-2019), pateikto pagal VPS priemonę „Efektyvus išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER-19.2-SAVA-5).
6. Dėl Tiskūnų bendruomenės centro vietos projekto „Tiskūnų bendruomenės socialinių paslaugų ir verslo centras“ (KĖDA-LEADER-5C-I-8-6-2019), pateikto pagal VPS priemonę „NVO socialinio verslo kūrimas ir plėtra (kai socialinio verslo iniciatorius – NVO)“, (kodas LEADER-19.2-SAVA-1).

**1. SVARSTYTA.** Dėl UAB „Sklandus sprendimas“ vietos projekto „UAB „Sklandus sprendimas“ verslo pradžia“ (Nr. KĖDA-LEADER-3A-D-8-1-2019), pateikto pagal VPS priemonės „Investicijos į materialųjį turtą“ veiklos sritį „Parama žemės ūkio produktų perdirbimui, rinkodarai ir (arba) plėtrai“ (kodas LEADER-19.2-4.2).

Pranešėja, Kėdainių rajono vietos veiklos grupės administracijos darbuotoja / projekto vadovė Aušra Vaidotienė informavo, kad š/m. sausio 22 d. elektroniniu paštu visiems projektų atrankos posėdžio nariams buvo išsiųsta svarstomų vietos projektų vertinimo ataskaitos.

Pranešėja, Kėdainių rajono vietos veiklos grupės administracijos darbuotoja / projekto administratorė, Kristina Kulbienė pristatė svarstomą vietos projektą, pateikdama šią informaciją:

***pareiškėjo pavadinimas:*** UAB „Sklandus sprendimas“;

***vietos projekto pavadinimas:*** „UAB „Sklandus sprendimas“ verslo pradžia“;

***VPS priemonės veiklos sritis, pagal kurią teikiamas vietos projektas:*** „Parama žemės ūkio produktų perdirbimui, rinkodarai ir (arba) plėtrai“ (kodas LEADER-19.2-4.2).

***vietos projekto tikslas:*** Pradėti teikti karšto maisto, vaisių ir daržovių pardavimo iš pardavimų aparatų paslaugą.

***vietos projekto uždaviniai:***

1. Įsigyti projekte numatytą įrangą.
2. Įsigyti krovininį automobilį.
3. Sukurti 2 darbo vietą (2 etatus) kaimo gyventojams

***planuojamos vietos projekto veiklos:*** bus pradėta teikti inovatyvi ne tik Kėdainių rajono vietos veiklos grupės teritorijoje, bet ir visoje Lietuvoje inovatyvi paslauga - prekyba vaisiais, daržovėmis bei karštu maistu iš pardavimo aparatų. Pagamintas maistas (dienos pietūs) ir atskiri produktai (daržovės, vaisiai) bus parduodami įmonių/įstaigų/organizacijų patalpose iš paramos lėšomis įsigytų pardavimo aparatų. Projekto lėšomis bus įsigijama: 4 vnt. pardavimo aparatai ir komercinis automobilis su šaldymo įranga.

***vietos projekto pasiekimų rodikliai:***

|  |  |  |
| --- | --- | --- |
| Eil. Nr. | Rodiklio pavadinimas | Pasiekimo reikšmė |
| 1. | Sukurtų naujų darbo vietų (etatų) skaičius (vnt.) | 2 (etatai) |
| 2. | Išlaikytų darbo vietų (etatų) skaičius (vnt.) | 0 |
| 3. | Įdarbintų/savarankiškai dirbančių kaimo gyventojų iki 29 m. amžiaus (imtinai) skaičius (asm.) | 1 |
| 4. | Juridinių asmenų sukurtų verslų skaičius (vnt.) | 1 |

***prašoma paramos suma*:** 55 825,00 Eur (penkiasdešimt penki tūkstančiai aštuoni šimtai dvidešimt penki eurai);

***surinktų pridėtinės vertės (kokybės) balų skaičius:*** 88 (aštuoniasdešimt aštuoni);

***vietos projekto pridėtinė vertė, siekiant VPS, VPS priemonės tikslų:*** projekto metu bus įdarbinti 2 kaimo gyventojai (vienas iki 29 m. amžiaus) ir jų darbo vietos bus išlaikomos viso kontrolės laikotarpio metu, bei bus pradėta teikti inovatyvi ne tik Kėdainių rajono vietos veiklos grupės teritorijoje, bet ir visoje Lietuvoje inovatyvi paslauga - prekyba vaisiais, daržovėmis bei karštu maistu iš pardavimo aparatų. Patiekalų šviežumas ir kokybė bus užtikrinamas vykdant nuolatinį (3 kartus per savaitę) patiekalų papildymą. Produktai ir žaliava bus naudojama vietinių ūkininkų užauginta produkcija, prioritetas tiekiant ekologiniams ūkiams.

Pranešėja, remdamasi projekto vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

**Balsavo „už“:** 10 (dešimt).

**Balsavo „prieš“:** ---

**NUTARTA:** Pritarti vietos projektui ir rekomenduoti pradėti kitą vertinimo etapą.

**2.SVARSTYTA:** Dėl Asociacijos Surviliškio bendruomenė vietos projekto „Kėdainių kultūros centro Surviliškio skyriaus pastato energetinio efektyvumo didinimas“ (Nr. KĖDA-LEADER-5C-I-8-2-2019), pateikto pagal VPS priemonę „Efektyvus išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER-19.2-SAVA-5).

Atrankos komiteto narys Albinas Počiulpas nusišalino nuo šio projekto svarstymo ir paliko posėdžio salę. Svarstymui ir tvirtinimui lieka 9 (devyni) posėdžio nariai. Kvorumas yra.

Pranešėja, Kėdainių rajono vietos veiklos grupės administracijos darbuotoja / projekto administratorė, Kristina Kulbienė pristatė svarstomą vietos projektą, pateikdama šią informaciją:

***pareiškėjo pavadinimas:*** Asociacija Surviliškio bendruomenė;

***vietos projekto pavadinimas:*** „Kėdainių kultūros centro Surviliškio skyriaus pastato energetinio efektyvumo didinimas“;

***VPS priemonės veiklos sritis, pagal kurią teikiamas vietos projektas:*** „Efektyvus išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER-19.2-SAVA-5).

***vietos projekto tikslas:*** Įrengti saulės elektrinę, inovatyvią šildymo sistemą bei apšiltinti pastato sienas, siekiant didinti energijos efektyvumą, skatinti atsinaujinančių energijos šaltinių naudojimą bei perėjimą prie klimato kaitai atsparių mažo anglies dioksido kiekio technologijų.

***vietos projekto uždaviniai:***

1. Įgyvendinant projektą įdiegti tris energinio efektyvumo didinimo priemones: saulės elektrinė,

šildymo sistema – siurbliai oras-oras ir sienų šiltinimas.

2. Atlikti sienų šiltinimo ir šildymo sistemos oras-oras, bei saulės elektrinės įrengimo darbus;

3. Viešinti projektą.

***planuojamos vietos projekto veiklos:*** atlikti pastato sienų šiltinimo darbus, įrengti saulės elektrinę ir įrengti pastato šildymo sistemą. Įrengtos 10 kW galios saulės elektrinės pagaminta energija bus naudojama ne tik pastato energetiniams poreikiams tenkinti - patalpų apšvietimui, bet ir renginių įgarsinimui, kitų buitinių prietaisų/įrenginių veikimui. Ant pastato stogo įrengtos saulės elektrinės per metus pagaminta energija padengs šildymo sezono metu sunaudotą patalpų elektros energiją, o papildomai apšiltintos pastato sienos leis sumažinti šilumos nuostolius ir efektyviau išnaudoti šildymo sistemą. Inovatyvią šildymo sistemą (oras-oras) sudarys 2 vnt. šilumos siurbliai, kurie esant poreikiui iš 1 kW elektros pagamins 5 kW šilumos, bei efektyviai šildys iki + 25 C temperatūros, o šiltuoju metų laiku - šaldys.

***vietos projekto pasiekimų rodikliai***

|  |  |  |
| --- | --- | --- |
| Eil. Nr. | Rodiklio pavadinimas | Pasiekimo reikšmė |
| 3. | VVG teritorijos gyventojų, gaunančių naudą dėl pagerintos infrastruktūros, skaičius (vnt.) | 317 |

***vietos projekto laukiami rezultatai:***

Įgyvendinus projektą bus įdiegtos trys energinio efektyvumo didinimo priemonės:

1. Inovatyvi šildymo sistema (2 vnt. siurbliai, oras-oras);

2. 10 kW galios saulės elektrinė;

3. Apšiltintos vidinės pastato išorės sienos, 65 m2.

***prašoma paramos suma*:** 23588,50 Eur (dvidešimt trys tūkstančiai penki šimtai aštuoniasdešimt aštuoni eurai, 50 ct.);

***surinktų pridėtinės vertės (kokybės) balų skaičius:*** 80 (aštuoniasdešimt);

***vietos projekto pridėtinė vertė, siekiant VPS, VPS priemonės tikslų:*** vietos projektas atitinka nurodytą VPS tikslą, nes projekto įgyvendinimo metu bus diegiamos tris energinio efektyvumo didinimo priemones: inovatyvi šildymo sistema (2 vnt. siurbliai, oras-oras); 10 kW galios saulės elektrinė; apšiltintos vidinės pastato išorės sienos, 65 m. ir Projektas didina energijos efektyvumą, skatinant atsinaujinančių energijos šaltinių naudojimą bei perėjimą prie klimato kaitai atsparių mažo anglies dioksido kiekio technologijų.

Pranešėja, remdamasi projekto vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

**Balsavo „už“:** 9 (devyni).

**Balsavo „prieš“:** ---

**NUTARTA:** Pritarti vietos projektui ir rekomenduoti pradėti kitą vertinimo etapą.

**3.SVARSTYTA:** Dėl Visuomeninės organizacijos Kalnaberžės bendruomenė vietos projekto „Šilti namai – tikri namai!“ (Nr. KĖDA-LEADER-5C-I-8-3-2019), pateikto pagal VPS priemonę „Efektyvus išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER-19.2-SAVA-5).

Pranešėja, Kėdainių rajono vietos veiklos grupės administracijos darbuotoja / projekto administratorė, Kristina Kulbienė pristatė svarstomą vietos projektą, pateikdama šią informaciją:

***pareiškėjo pavadinimas:*** Visuomeninė organizacija Kalnaberžės bendruomenė;

***vietos projekto pavadinimas:*** „Šilti namai – tikri namai!“

***VPS priemonės veiklos sritis, pagal kurią teikiamas vietos projektas:*** „Efektyvus išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER-19.2-SAVA-5).

***vietos projekto tikslas:*** Kokybiškos ir patrauklios aplinkos Kalnaberžės bendruomenės veiklai

kūrimas diegiant energetinį bendruomenės namų efektyvumą didinančias priemones.

***vietos projekto uždaviniai:***

1. Įrengti saulės elektrinę (modulį).

2. Įrengti šildymo sistemą „oras-oras“.

3. Viešinti įgyvendinamą projektą.

***planuojamos vietos projekto veiklos:*** Įrengta 1 (viena) ne mažiau kaip 29 kW galios saulės elektrinė (modulis). Įrengti 5 (penki) šildymo ir vėdinimo sistemos „oras-oras“ komplektai. Sumažintos Kalnaberžės bendruomenės centre suvartojamos el. energijos sąnaudos, įdiegtos energetinį efektyvumą didinančios priemonės bei sukurta kokybiška aplinka vykdomai veiklai.

***vietos projekto pasiekimų rodikliai:***

|  |  |  |
| --- | --- | --- |
| Eil. Nr. | Rodiklio pavadinimas | Pasiekimo reikšmė |
| 3. | VVG teritorijos gyventojų, gaunančių naudą dėl pagerintos infrastruktūros, skaičius (vnt.) | 260 |

***prašoma paramos suma*:** 29 303,00 Eur (dvidešimt devyni tūkstančiai trys šimtai trys eurai);

***surinktų pridėtinės vertės (kokybės) balų skaičius:*** 70 (septyniasdešimt);

***vietos projekto pridėtinė vertė, siekiant VPS, VPS priemonės tikslų:*** vietos projektas atitinka nurodytą VPS tikslą. Įgyvendinant vietos projektą bus įrengta moderni šildymo sistema (saulės modulis ir šilumos siurbliai „oras-oras“), kuri padidins energijos panaudojimo efektyvumą bendruomenės namuose, nebeliks į orą išmetamų taršių medžiagų. Šilti bendruomenės namai ženkliai prisidėtų prie Kalnaberžės žmonių bendruomeniškumo stiprinimo, leis išplėsti vykdomų veiklų sąrašą, leistų jas organizuoti žymiai įvairesnes ir patrauklesnes. Projektas didina energijos efektyvumą, skatinant atsinaujinančių energijos šaltinių naudojimą bei perėjimą prie klimato kaitai atsparių mažo anglies dioksido kiekio technologijų.

Pranešėja, remdamasi projekto vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

**Balsavo „už“:** 10 (dešimt).

**Balsavo „prieš“:** ---

**NUTARTA:** Pritarti vietos projektui ir rekomenduoti pradėti kitą vertinimo etapą.

**4.SVARSTYTA:** Dėl Šventybrasčio bendruomenės centro vietos projekto „Šventybrasčio bendruomenės namų atnaujinimas“ (KĖDA-LEADER-5C-I-8-4-2019), pateikto pagal VPS priemonę „Efektyvus išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER-19.2-SAVA-5).

Pranešėja, Kėdainių rajono vietos veiklos grupės administracijos darbuotoja / projekto administratorė, Kristina Kulbienė pristatė svarstomą vietos projektą, pateikdama šią informaciją:

***pareiškėjo pavadinimas:*** Šventybrasčio bendruomenės centras;

***vietos projekto pavadinimas:*** „Šventybrasčio bendruomenės namų atnaujinimas“

***VPS priemonės veiklos sritis, pagal kurią teikiamas vietos projektas:*** „Efektyvus išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER-19.2-SAVA-5).

***vietos projekto tikslas:*** Energetinį bendruomenės namų efektyvumą didinančių priemonių

diegimas, užtikrinantis kokybišką ir patrauklią aplinką Šventybrasčio bendruomenės veiklai.

***vietos projekto uždaviniai:***

1. Atlikti numatytus pastato atnaujinimo (rekonstrukcijos) darbus.

2. Viešinti įgyvendinamą projektą.

***planuojamos vietos projekto veiklos:*** Atlikti pastato atnaujinimo (rekonstrukcijos) darbai

(apšiltintos išorinės pastato sienos ir pamatai, įrengta lietaus nuvedimo sistema ir betono trinkelių nuogrinda, sumontuoti vandentiekio ir nuotekų tinklai, įrengta WC patalpa). Įrengti 3 (trys) šildymo ir vėdinimo sistemos „oras-oras“ komplektai. Sumažintos Šventybrasčio bendruomenės centre suvartojamos el. energijos sąnaudos, įdiegtos energetinį efektyvumą didinančios priemonės bei sukurta kokybiška aplinka vykdomai veiklai.

***vietos projekto pasiekimų rodikliai:***

|  |  |  |
| --- | --- | --- |
| Eil. Nr. | Rodiklio pavadinimas | Pasiekimo reikšmė |
| 3. | VVG teritorijos gyventojų, gaunančių naudą dėl pagerintos infrastruktūros, skaičius (vnt.) | 110 |

***prašoma paramos suma*:** 29 174,48 Eur (dvidešimt devyni tūkstančiai vienas šimtas septyniasdešimt keturi eurai, 48 ct.);

***surinktų pridėtinės vertės (kokybės) balų skaičius:*** 70 (septyniasdešimt);

***vietos projekto pridėtinė vertė, siekiant VPS, VPS priemonės tikslų:*** vietos projektas atitinka nurodytą VPS tikslą. Įgyvendinant vietos projektą būtų įdiegtos šios pastato energinio efektyvumo didinimo priemonės: išorinių pastato sienų ir pamatų šiltinimas, kartu sutvarkant ir nuogrindą. Atsinaujinančių energijos išteklių (šilumos siurblių „oras-oras“) įrengimas. Atliekant darbus bus sumontuoti šilumos siurbliai „oras-oras“ (3 kompl.), kurie šaltuoju metų laiku šildys patalpas, o vasaros sezonu, reikalui esant, bus naudojami kaip kondicionieriai. Atsinaujinančių energijos išteklių (šilumos siurblių „oras-oras“) įrengimas. Atliekant darbus bus sumontuoti šilumos siurbliai „oras-oras“ (3 kompl.), kurie šaltuoju metų laiku šildys patalpas, o vasaros sezonu, reikalui esant, bus naudojami kaip kondicionieriai.

Pranešėja, remdamasi projekto vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

**Balsavo „už“:** 10 (dešimt).

**Balsavo „prieš“:** ---

**NUTARTA:** Pritarti vietos projektui ir rekomenduoti pradėti kitą vertinimo etapą.

**5.SVARSTYTA:** Dėl Devynduonių kaimo bendruomenės vietos projekto „Devynduonių kaimo bendruomenės patalpų energetinio efektyvumo didinimas“ (KĖDA-LEADER-5C-I-8-5-2019), pateikto pagal VPS priemonę „Efektyvus išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER-19.2-SAVA-5).

Pranešėja, Kėdainių rajono vietos veiklos grupės administracijos darbuotoja / projekto administratorė, Kristina Kulbienė pristatė svarstomą vietos projektą, pateikdama šią informaciją:

***pareiškėjo pavadinimas:*** Devynduonių kaimo bendruomenė;

***vietos projekto pavadinimas:***„Devynduonių kaimo bendruomenės patalpų energetinio efektyvumo didinimas“

***VPS priemonės veiklos sritis, pagal kurią teikiamas vietos projektas:*** „Efektyvus išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER-19.2-SAVA-5).

***vietos projekto tikslas:*** Didinti energijos efektyvumą, skatinti atsinaujinančių energijos šaltinių naudojimą bei perėjimą prie klimato kaitai atsparių mažo anglies dioksido kiekio technologijų bei pritaikant patalpas bendruomeninei veiklai vykdyti.

***vietos projekto uždaviniai:***

1. Atlikti lauko ir tambūro durų keitimą, langus pakeisti į mažesnio šilumos pralaidumo langus.
2. Patalpose įrengti infraraudonųjų spindulių šildymo sistemą.
3. Viešinti projektą.

***planuojamos vietos projekto veiklos:*** bus įdiegtos trys energinio efektyvumo didinimo priemonės: lauko ir tambūro durų keitimas, langų keitimas į mažesnio šilumos pralaidumo langus; bendrojo naudojimo inžinerinių sistemų (elektros, priešgaisrinės saugos, geriamojo vandens, buitinių nuotekų, drenažo, taip pat ir pastatui priklausančių vietinių įrenginių) atnaujinimas ar keitimas – WC patalpų įrengimas.

***vietos projekto pasiekimų rodikliai:***

|  |  |  |
| --- | --- | --- |
| Eil. Nr. | Rodiklio pavadinimas | Pasiekimo reikšmė |
| 3. | VVG teritorijos gyventojų, gaunančių naudą dėl pagerintos infrastruktūros, skaičius (vnt.) | 200 |

***prašoma paramos suma*:** 25 976,31 Eur. (dvidešimt penki tūkstančiai devyni šimtai septyniasdešimt šeši eurai, 31 ct.);

***surinktų pridėtinės vertės (kokybės) balų skaičius:*** 70 (septyniasdešimt);

***vietos projekto pridėtinė vertė, siekiant VPS, VPS priemonės tikslų:*** vietos projektas atitinka nurodytą VPS tikslą. Įgyvendinant vietos projektą būtų įdiegtos šios pastato energinio efektyvumo didinimo priemonės: lauko ir tambūro durų keitimas, langus pakeisti į mažesnio šilumos pralaidumo langus, patalpose įrengti infraraudonųjų spindulių šildymo sistema. Bendruomenės namų pastato šiluminė varža nėra pakankama, neišvengiamai patiriama didelių šilumos nuostolių, todėl būtinas lauko ir tambūro durų keitimas bei langų keitimas į mažesnio šilumos pralaidumo langus. Modernūs langai ir durys su stiklo paketu užtikrins optimalią šilumą, išsaugos oro pralaidumą ir sukurs reikiamą drėgmę patalpose. Kadangi pastato patalpos 20 metų nebuvo naudojamos, pasirinktas alternatyvus patalpų šildymo metodas - infraraudonųjų spindulių šildymo sistemos įrengimas, nes taip sumažėtų šildymo išlaidos. Pastate yra įrengtas vietinis vandentiekis ir vietinis nuotekų šalinimas, reikalingas šių vietinių sistemų atnaujinimo darbai ir WC patalpos įrengimas.

Pranešėja, remdamasi projekto vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

**Balsavo „už“:** 10 (dešimt).

**Balsavo „prieš“:** ---

**NUTARTA:** Pritarti vietos projektui ir rekomenduoti pradėti kitą vertinimo etapą.

**6.SVARSTYTA:** Dėl Tiskūnų bendruomenės centro vietos projekto „Tiskūnų bendruomenės socialinių paslaugų ir verslo centras“ (KĖDA-LEADER-5C-I-8-6-2019), pateikto pagal VPS priemonę „NVO socialinio verslo kūrimas ir plėtra (kai socialinio verslo iniciatorius – NVO)“, (kodas LEADER-19.2-SAVA-1).

Pranešėja, Kėdainių rajono vietos veiklos grupės administracijos darbuotoja / projekto administratorė, Kristina Kulbienė pristatė svarstomą vietos projektą, pateikdama šią informaciją:

***pareiškėjo pavadinimas:*** Tiskūnų bendruomenės centras;

***vietos projekto pavadinimas:*** „Tiskūnų bendruomenės socialinių paslaugų ir verslo centras“;

***VPS priemonės veiklos sritis, pagal kurią teikiamas vietos projektas:*** „NVO socialinio verslo kūrimas ir plėtra (kai socialinio verslo iniciatorius – NVO)“, (kodas LEADER-19.2-SAVA-1).

***vietos projekto tikslas:*** Sukurti bendruomeninį verslą ir teikti ir/ar organizuoti paslaugų

teikimą, siekiant patenkinti socialinius Tiskūnų bendruomenės ir dalies VVG teritorijos gyventojų poreikius, kurių netenkina privatus ir viešasis sektoriai.

***vietos projekto uždaviniai:***

1. Sukurti reikiamą infrastruktūrą: t. y. atlikti patalpų remonto ir patalpų pritaikymo paslaugų teikimui darbus.

2. Įdarbinti darbuotojus.

3. Sukurti paslaugų teikimo aprašus ir taisykles.

4. Užtikrinti informacijos sklaidą apie projektą ir planuojamas teikti paslaugas.

***planuojamos vietos projekto veiklos:*** įgyvendinant projektą, veiklos bus skirtos: socialinei

atskirčiai mažinti; socialinės atskirties prevencijai; bendruomenės narių poreikiams tenkinti, naujų paslaugų sukūrimui ir teikimui arba jų organizavimui pasitelkiant subrangovus ir bendradarbiaujant su projekto partneriais. Projekto įgyvendinimo metu bus kuriamas bendruomeninis verslas, kurį vykdant dalis gautų pajamų bus skiriama socialinę atskirtį patiriantiems asmenims ir/ar jų šeimoms: numatoma įrengti erdvę senjorams, bus užtikrintas bibliotekos ir skaityklos viešųjų paslaugų teikimas Tiskūnų gyvenvietės bei Kėdainių rajono VVG teritorijos gyventojams; bus sukurtos sąlygos teikti (pradėti savo verslą) ir gauti kirpyklos paslaugas; bus teikiamos viešosios pirties paslaugos, bus įkurta skalbykla, kuria nemokamai galės naudotis skurdžiau gyvenantys Tiskūnų gyvenvietės gyventojai.

***vietos projekto pasiekimų rodikliai:***

|  |  |  |
| --- | --- | --- |
| Eil. Nr. | Rodiklio pavadinimas | Pasiekimo reikšmė |
| 1. | Sukurtų naujų darbo vietų (etatų) skaičius (vnt.) | 1,5 |
| 2. | Išlaikytų darbo vietų (etatų) skaičius, (vnt.) | 1,5 |
| 1. | VVG teritorijos gyventojų, gaunančių naudą dėl pagerintos infrastruktūros, skaičius (vnt.) | 450 |

***prašoma paramos suma*:** 78 185,00 Eur (septyniasdešimt aštuoni tūkstančiai vienas šimtas aštuoniasdešimt penki eurai);

***surinktų pridėtinės vertės (kokybės) balų skaičius:*** 65 (šešiasdešimt penki);

***vietos projekto pridėtinė vertė, siekiant VPS, VPS priemonės tikslų:*** vietos projektas atitinka nurodytą VPS tikslą, nes yra novatoriškas VVG teritorijos mastu, plėtojama inovacijų partnerystė, bus teikiamos naujos paslaugos bei skatinamos socialinės inovacijos. Projektas sukurs naujų produktų ir paslaugų, turinčių tęstinumą, stiprins skirtingų subjektų bendradarbiavimą, bei padės atrasti naujus būdus sutelkti ir naudoti turimus teritorijos išteklius bei turtą. Projektas inovatyvus, nes organizuotai bus teikiama pagalba bendruomenės nariams, kuriems ji yra reikalinga, panaudojant dalį gautų pajamų iš vykdomos ekonominės veiklos. Projekto metu bus diegiamos tokios inovacijos, kaip pagalba kitam per pagalbą sau. Projektu užtikrinamas ne tik infrastruktūros sukūrimas, bet ir įvairių užimtumo bei socialinių veiklų organizavimas, kurios skatins socialinę integracija ir darnią regiono raidą užtikrinant tinkamas gyvenimo sąlygas VVG teritorijos gyventojams.

Pranešėja, remdamasi projekto vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

**Balsavo „už“:** 10 (dešimt).

**Balsavo „prieš“:** ---

**NUTARTA:** Pritarti vietos projektui ir rekomenduoti pradėti kitą vertinimo etapą.

Posėdžio pirmininkas Šarūnas Šiušė

Posėdžio sekretorė Aušra Vaidotienė